Қазақстан Республикасының

бейрезидент-банкі

филиалының басшы

 қызметкерлеріне төленген

 кіріс туралы есеп нысанына

қосымша

Әкімшілік деректер нысанын толтыру бойынша түсіндірме

Қазақстан Республикасының бейрезидент-банкі

филиалының басшы қызметкерлеріне төленген кіріс туралы есеп

(индексі – FBN\_RExe\_13, кезеңділігі – жыл сайын)

1-тарау. Жалпы ережелер

1. Осы түсіндірме (бұдан әрі – Түсіндірме) «Қазақстан Республикасының бейрезидент-банкі филиалының басшы қызметкерлеріне төленген кіріс туралы есеп» әкімшілік деректерді жинауға арналған нысанын (бұдан әрі – Нысан) толтыру бойынша бірыңғай талаптарды айқындайды.

2. Нысан «Қазақстан Республикасының Ұлттық Банкі туралы» Қазақстан Республикасы Заңының 15-бабы екінші бөлігінің 65-2) тармақшасына және «Қазақстан Республикасындағы банктер және банк қызметі туралы» Қазақстан Республикасының Заңы 54-бабының 1-тармағына сәйкес әзірленді.

3. Нысанды Қазақстан Республикасының бейрезидент-банктерінің филиалдары жыл сайын есепті кезеңнің соңындағы жағдай бойынша жасайды.

Нысандағы деректер мың теңгемен толтырылады. 500 (бес жүз) теңгеден кем сома 0 (нөлге) дейін дөңгелектенеді, ал 500 (бес жүз) теңгеге тең және одан жоғары сома 1000 (мың) теңгеге дейін дөңгелектенеді.

4. Нысанға басшы немесе есепке қол қою функциясы жүктелген адам және орындаушы қол қояды.

2-тарау. Нысанды толтыру бойынша түсіндірме

5. Есеп нысанында қаржы жылы ішінде Қазақстан Республикасының бейрезидент-банкі филиалының басшы қызметкерлеріне төленген кіріс туралы мәліметтер көрсетіледі.

6. Кіріс сомасы бюджетке төленетін міндетті төлемдерді ескере отырып, брутто негізде көрсетіледі.

7. 6-бағанда есепті кезең ішінде белгіленбеген сыйақыны төлемеу фактілерінің болуы көрсетіледі.

8. Есепте Қазақстан Республикасының бейрезидент-банкі филиалының басшы қызметкерлері, оның ішінде есепті кезеңде жұмыстан шығарылғандар бойынша мәліметтер көрсетіледі

9. «Х» таңбасымен белгіленген ұяшықтар толтырылмайды. 7, 8, 9, 10, 11 және 12-бағандарда мәндер тек «Жиынтығы» деген жол бойынша толтырылады.

10. 10-бағанда есепті кезеңнің алдындағы кезеңде тоқтатыла тұрған және есепті кезеңде төленген сыйақы сомасы көрсетіледі (мұнда «n» жылы – есепті кезеңнің алдындағы жыл). 11, 12 және 13-бағандарда және одан әрі қарай (мұнда «n-1 жыл», «n-2 жыл» – «n» жылының алдындағы жылдар) төлемі тиісті кезеңде тоқтатыла тұрған және есепті кезеңде жүзеге асырылған сыйақы сомасы көрсетіледі. 13-бағаннан бастап қосымша бағандардың саны есепті кезеңде тоқтатыла тұрған сыйақы төлеу жүзеге асырылған «n-2» есепті жылдың алдындағы жылдар санына сәйкес келеді.